Man, kinders sterf in botsingŉ Man en twee kinders is dood en drie mense is beseer na ŉ botsing Sondagaand in Midrand. Hoofsupt. Wayne Minnaar, woordvoerder van die metropolisie, sê die man en twee kinders, ŉ vierjarige seuntjie en agtjarige meisie, is dood nadat die motor waarin hulle gery het teen ŉ ander motor gebots het op die K111 in Midrand. Die bestuurders val albei motors is beseer. Minnaar sê die botsing het omstreeks 22:00 Sondagaand plaasgevind. Hy sê ŉ derde motor het teen die ander motors gebots en die bestuurder van die motor is ook beseer. Die oorsaak van die ongeluk word ondersoek.